10 IDENTIFIKOVANÝCH PROBLÉMOV:

1. Neexistuje ucelený pohľad na kompetenčný model čo vlastne vo verejnej správe potrebujeme v oblasti IT. Chýba definícia, aké pozície potrebuje verejná správa pre modelové situácie. Model sa musí prispôsobiť veľkosti organizácie a stanoviť pravidlá pre: vlastné zdroje, zdieľané zdroje v rámci štátu a externé zdroje.

2. Problémom je neexistencia popisu súčasného stavu ľudských IT zdrojov v štátnej správe a chýba audít spôsobilostí, ktorými štátna správa dnes v oblasti IT disponuje.

3. Pravidlá konkurencieschopného odmeňovania nie sú v praxi využívané. Otvárajú sa tak nožnice medzi štátnou a verejnou správou a súkromným sektorom pre rovnaké pozície.

4. Nepružnosť legislatívy spôsobuje komplikácie pri získavaní kvalitných ľudí. Zákon o štátnej službe má komplikovaný mechanizmus aktivácie ľudského zdroja.

5. Práca pre verejnú správu v sektore IT nie je pre záujemcov atraktívna. Okrem iného chýba primeraný marketing a atraktívna pracovná „kultúra“. Tiež je nutné zadefinovať zmysluplný obsah.

6. Verejná správa má mať ambíciu strategicky rozvíjať svoje systémy ale rezignovala na to. Pritom najlepší skúsení experti môžu byť motivovaní viac príležitosťou sebarealizácie a nielen peniazmi.

7. Potrebujeme zmenám otvorených biznis vlastníkov procesov, ktorí sú zamestnaní v štátnej správe a majú podporu manažmentu pri realizácii priorít NKIVS. Problém je nedostatok kompetentných biznis vlastníkov konzistentných pri politických zmenách. IT projekty by nemali byť vymyslené a riadené ITčkármi ale v spolupráci s biznis vlastníkmi.

8. Biznis vlastník v súčasnosti necíti väzbu, že tento projekt je „jeho“. Nemáme zavedený dôsledný Manažment prínosov riadený z centrálnej úrovne tak, aby už na začiatku projektu boli formulované prínosy a zrejmé kedy, kým a ako po skončení projektu budú vyhodnotené. Komu a načo slúži informatická podpora (služby občanom, procesy inštitúcie, rozhodovanie politikov?

9. Chýba vrstva ktorá prepojí biznis ľudí s ITčkármi a sprostredkuje komunikáciu a osvetu čo je možné dosiahnuť IT prostriedkami.

10. Licečná autorsko-právna politika štátu nie je zadefinovaná. Každý dodávateľ si presadí svoj záujem pri uzatváraní zmlúv na podporu a rozvoj IS, ktorý je odlišný naprieč rezortami a nie je definovaný jednotný model pre pracovné miesta.